комедийни истории за Татковци
- Тате пък ние със Светлето вече много се обичаме!
- Охоо... Щом пък е и много - значи вече си е новина! И от кога това?
- От по-вчерашното вчера!
- Ахаа... А ти как и кога разбра за тази ви обич?
- Когато тя ми каза, че понеже много ме обича, за това още по-много иска да и давам всичките си играчки!
- И ти?
- Аз и ги давам.
- А тя нейните дава ли ти ги!
- Ами не?
- И защо?
- Защото тя казва, че ако и аз много я обичам трябва да я оставям да си играе и с нейните, и с моите.
- Боже сине! Каква ти обич! Ма то вие вече сте си направо семейство.